Георг Хайм
Мечтание в светлосиньо

Превод от немски: Венцеслав Константинов, —

chitanka.info

Всички полета и гледки

Потъват в синята глеч

И всяко дърво край реката,

Поела на север далеч.

Сини облачни материци,

Бели лодки с издути платна,

Бреговете на небесата

Разяждат вятър и светлина.

Когато вечерите изтлеят

И заспиваме в късния час,

Сънищата прекрасни

С леки стъпки влизат при нас.

И зазвучават цимбали

В ръцете им ясни, горещи.

Някои шепнат и стискат

Пред лицата си ярки свещи.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.